****

**תיק מובילי חברותא לביה"ס במתווה מלווה**

**עריכה וליקוט: שמעון ביטון**

**רחל אבוחצירה**

**שבט תשע"ד**

# מהלך נדרש להכשרת תלמידים מובילי חברותא בלמידה בימ"ד

**מבוא**

מאז הקמתה, רואה מורשה את הלמידה הבית מדרשית הדיאלוגית, ככלי חשוב במימוש כמה ממטרותיה החינוכיות והדידקטיות:

* הלימוד בחברותא מחזק את הקשר בין הלומדים ומעצים את אחריותם של הלומדים לתהליך הלמידה. בחירת הנושאים ובניית דף לימוד מגוון ו'רב קולי', מאפשרת חיבור טבעי ורלבנטי של תוכן הלימוד לעולמו של התלמיד.
* צורת הלמידה המעגלית מעודדת פלורליזם ושיח דיאלוגי בין המשתתפים בקבוצה, בניגוד להוראה הפרונטאלית שעומדת על הסמכותיות הידע האקסקלוסיבי של המורה.
* למידה בית מדרשית מהווה דרך להעצמת הלומד – עצם הלימוד בקבוצות קטנות אינו מאפשר ללומדים להישאר אדישים או מנותקים. מצד שני הלימוד בחברותא מספק את ההקשר האינטימי, המאפשר שיחה פתוחה וחשיפה אישית.

לאחר שביה"ס עבר השתלמות ברמת חדר המורים וביסס את הפדגוגיה של למידה בימ"ד בתוך תכנית הלימודים הבית ספרי, וכחלק ממעגל ומועדי השנה, אנו מבקשים לעלות קומה בפדגוגיה של למידה בימ"ד באמצעות המיתודה של "מובילי חברותא".

אחת הבעיות המרכזיות בפדגוגיה של למידה בימ"ד הינה, שהמורים לא יכולים לתת מענה טוב לכל קבוצות הלומדים בכיתה בו זמנית, דבר המביא לידי פגיעה באיכות הלימוד, והמנעות של המורים להשתמש בפדגוגיה של למידה בימ"ד. על מנת לענות לצורך זה פתחנו את המתודה של "מובילי חברותא", מתודה שנותנת מענה משמעותי לקשיים שצויינו לעיל.

תלמידים מובילי חברותא הינם תלמידים שמצטרפים לקבוצות הקטנות הלומדות למידה בית-מדרשית , ומשמשים כמנחיהן. מובילי החברותא מיועדים לפעול בעיקר בלמידה בית-מדרשית באירועים מיוחדים, כגון ראשי חדשים או לקראת חגים ומועדים, אך ניתן גם להכשיר מובילי חברותא שמנחים למידה בקבוצות קטנות בכיתותיהם הם במסגרת שיעורי מורשה השבועיים או הדו-שבועיים. מובילי חברותא מיומנים מאד יכולים גם לקיים פתיח ואסיף במסגרת הלמידה הבי"מ. בנוסף לאמור לעיל, צרוף מובילי החברותא תורם ללמידה הבית-מדרשית בכמה אופנים :

* להתייחס לצרכים של כל קבוצה ,הן מבחינת הקושי בהבנת התוכן והן מבחינת הקושי בקיום דיון פורה ומשתף בין משתתפי הקבוצה. נוכחות תלמיד מיומן ,עשוייה לתרום לכך.
* **רלוונטיות-**לעיתים קרובות תלמידים חשים יותר בנוח עם תלמידים אחרים, אף בוגרים יותר, מאשר עם מוריהם, וגם החשש מלטעות קיים כאן פחות. הקירבה ותחושת הנוחות עשויות לתרום הן לנעימות של הלמידה והן לרלוונטיות שלה בעיני התלמידים.
* **מיקוד במפגש הבין-אישי-**למידה בית-מדרשית היא הרבה מעבר למפגש בין הלומדים לטקסט. לא פחות מכך ,ואף יותר, היא מפגש בין-אישי בין הלומדים . ההנחיה של תלמידים דווקא ולא מורים תורמת למיקוד במפגש הבין-אישי.

תוצר לוואי חשוב נוסף הינו **העצמת התלמידים מובילי החברותא עצמם**. זהו תהליך מקביל ומשלים להעצמת התלמידים אותה אנו מנסים להשיג במרחב קש"ר [=קהילה של ערבות], בעזרת ועדות התלמידים.

**תהליך ההכשרה לתלמידים מובילי חברותא**

תהליך זה צריך לכלול 3 רכיבים עיקריים :

1. זימון התנסות משמעותיות של למידה בימ"ד - רצוי שמובילי החברותא יהיו תלמידים שכבר חוו בשנים קודמות למידה בימ"ד בכיתותיהם, אך אין די בכך, ולכן חשוב שבמסגרת הכשרתם תהיינה מספר יחידות של למידה בית מדרשית.
2. הקניית מיומנויות דיאלוגיות- תלמידים אלה צריכים להוות מודל של דיבור והקשבה ברמה גבוהה יחסית, ולכן עליהם לתרגל מיומנויות אלה.
3. הקניית מיומנויות הנחייה- תרגול בסימולציות של התמודדות כמנחים עם מצבים של חוסר הקשבה, קונפליקטים בקבוצה וכו'.

למאמר הרחבה על תפקיד המנחה ראו מאמרה של נאוה רוזנסר [**לחצו כאן**](http://www.grouptraining.org.il/article.php?id=3)

**בשלב הראשון** אנו מציעים לקיים יום הכשרה ובו ארבע יחידות, שרצוי לעשותו מחוץ לביה"ס, במקום המאפשר פניות ופתיחות לתלמידים ולצוות.

**מבנה ההכשרה למובילי חברותא:**

פתיח – רציונל היום ומטרותיו – יעשה ע"י רכזי מורשה או מנחה מורשה.

* **יחידה ראשונה**- משחק היכרות + למידה בית מדרשית (יהדות חברתית, ובהתאם למועדי השנה).

ליחידה הראשונה לביה"ס על יסודי [**לחצו כאן**](#יחידהראשונהעליסודילמורה)

ליחידה הראשונה לביה"ס היסודי [**לחצו כאן**](#יחידהראשונהיסודילמורה)**.**

* **יחידה שנייה**- רפלקציה על הלמידה הבימ"ד – המשגה של הפדגוגיה והמבנה של הלמידה הבימ"ד. ליחידה השנייה[**לחצו כאן**](#יחידהשנייהלמורה)
* **יחידה שלישית**-הקניית מיומנויות להובלת חברותא, וסיכום היכולות הנדרשות על מנת להוביל חברותא\ **סימולציות**. .

ליחידה השלישית [**לחצו כאן**](#יחידהשלישיתלמורה)

* **יחידה רביעית**- תרגול . חלוקה לשלשות, הובלת חברותא + משוב מהחברותות (20 דקות) \*3 = שעה.

ליחידה רביעית [**לחצו כאן**](#יחידהרביעיתלמורה). לדף חלוקה לתלמיד [**לחצו כאן**](#יחידהרביעיתלתלמיד1)**.** לדף תצפית ומשוב [**לחצו כאן**](#יחידהרביעיתלתלמיד2)

**בשלב השני** אנו ממליצים לקיים מפגש הכנה של מובילי החברותא עם המחנכת. הכנה זו תכלול: למידת דף הלימוד, מענה על השאלות המופיעות בדף הלימוד, וקבלת דגשים לגבי אופי ההנחיה הנדרש בכל מפגש.

רצוי, לדעתנו, שאת יום הכשרת מובילי החברותא יובילו יחד מנחה מורשה והרכז , ואת ההדרכה השוטפת לפני כל למידה בימ"ד שינחו התלמידים יבצע הרכז/ת (ובממ"ד אפשר שגם רב ביה"ס).

עקרונית לא מצופה ממובילי החברותא להנחות את הפתיח והאסיף של הלמידה הבימ"ד, אך במשך הזמן ניתן לטפח מספר תלמידים מוכשרים ולתת להם את הכלים להנחות גם פתיח ו/או אסיף.

# יחידה ראשונה - למידה בית מדרשית-שיעור לעל יסודי

**מטרת היחידה**: התנסות בלמידה בית מדרשית חוויתית העוסקת ביהדות חברתית.

**רציונל** - ביחידה זו ננסה לחוות למידה בית מדרשית במבנה המקובל: פתיח, למוד בחברותות ואסיף. הלמידה תהיה חווייתית בכדי לגרום עניין בקרב התלמידים/ות , ובכדי לעורר את המוטיבציה להוביל תהליך שכזה בתוך קבוצה קטנה.

**מהלך הסדנא:**

* **פתיח-** 10 דק- המקרה מביה"ס
* **לימוד בחברותות** - 20 דק- מקורות: "וירא בסבלותם" (שמות ב) ודרכי משה לרבי כלפון הכהן. לדף הלימוד לתלמיד [לחצו כאן](#יחידהראשונהעליסודילתלמיד)
* **אסיף**-15 דק דיון בשאלה-מה מניע אותי לפעול??

## וירא בסבלותם - משה כמנהיג חברתי - מהלך למורה

פתיח: 10 דק קראו יחד עם התלמידים את המקור לעיל וענו על השאלות המצורפות:

אתמול, כמו בכל יום כשאני נכנסת בשער בית הספר, פניתי לדוד שומר בית הספר: "בוקר טוב דוד, מה שלומך?". שלא כמו בכל יום הוא פלט אנחה ואמר: "אה, לא משהו". "למה מה קרה?" שאלתי. דוד ענה: "פיטרו אותי מהעבודה, לבית הספר מותר להעסיק אותי רק שנה ללא זכויות סוציאליות אז הם מעדיפים לפטר אותי ולהביא מישהו חדש, אולי צעיר יותר. את יודעת אני כבר בן 50 ויש לי שלושה ילדים. מה לעשות! ככה זה"

 לפניכם כמה תגובות אפשריות לסיפור שקראתם, כיצד הייתם אתם נוהגים? הסבירו את בחירתכם.

* הייתי מעביר נושא, אני לא אוהב שאנשים משתפים אותי בצרות שלהם.
* הייתי אומרת לו: "אל תוותר! דבר אתם, שכנע אותם להשאיר אותך".
* הייתי מעודד אותו ואומר: " אני בטוח שתמצא עבודה חדשה".
* הייתי מחתימה את תלמידי בית הספר על עצומה נגד הפיטורין, ומארגנת הפגנה נגד הנהלת בית הספר בדרישה להחזירו לתפקידו.
* מה איכפת לי שהוא פוטר, בעיה שלו.

הידעתם?

תלמידה בבית ספר בצפון הארץ נתקלה במקרה דומה. היא ארגנה עצומה להשארת השומר בתפקידו. בעקבות הלחץ שהפעילו התלמידים הוחזר השומר לא פוטר.

וירא בסבלותם - משה **כמנהיג חברתי**

למידה בחברותות-**20 דק**

 וַיְהִי בַּיָּמִים הָהֵם, וַיִּגְדַּל מֹשֶׁה וַיֵּצֵא אֶל-אֶחָיו, וַיַּרְא, בְּסִבְלֹתָם; וַיַּרְא אִישׁ מִצְרִי, מַכֶּה אִישׁ-עִבְרִי מֵאֶחָיו.  וַיִּפֶן כֹּה וָכֹה, וַיַּרְא כִּי אֵין אִישׁ; וַיַּךְ, אֶת-הַמִּצְרִי, וַיִּטְמְנֵהוּ, בַּחוֹל. וַיֵּצֵא בַּיּוֹם הַשֵּׁנִי, וְהִנֵּה שְׁנֵי-אֲנָשִׁים עִבְרִים נִצִּים; וַיֹּאמֶר, לָרָשָׁע, לָמָּה תַכֶּה, רֵעֶךָ.  וַיֹּאמֶר מִי שָׂמְךָ לְאִישׁ שַׂר וְשֹׁפֵט, עָלֵינוּ הַלְהָרְגֵנִי אַתָּה אֹמֵר, כַּאֲשֶׁר הָרַגְתָּ אֶת-הַמִּצְרִי; וַיִּירָא מֹשֶׁה וַיֹּאמַר, אָכֵן נוֹדַע הַדָּבָר. וַיִּשְׁמַע פַּרְעֹה אֶת-הַדָּבָר הַזֶּה, וַיְבַקֵּשׁ לַהֲרֹג אֶת-מֹשֶׁה; וַיִּבְרַח מֹשֶׁה מִפְּנֵי פַרְעֹה, וַיֵּשֶׁב בְּאֶרֶץ-מִדְיָן וַיֵּשֶׁב עַל-הַבְּאֵר. וּלְכֹהֵן מִדְיָן, שֶׁבַע בָּנוֹת; וַתָּבֹאנָה וַתִּדְלֶנָה, וַתְּמַלֶּאנָה אֶת-הָרְהָטִים, לְהַשְׁקוֹת, צֹאן אֲבִיהֶן. וַיָּבֹאוּ הָרֹעִים, וַיְגָרְשׁוּם; וַיָּקָם מֹשֶׁה וַיּוֹשִׁעָן, וַיַּשְׁקְ אֶת-צֹאנָם**.** (שמות, ב' 11-17)

למה משה מתערב בכל אחד משני המקרים?

מה המחיר שהוא משלם?

מה במעשיו מכשיר אותו להיות מנהיג של עם ישראל?

ומזה ילמד כל בר לבב ובעל נפש יקרה להיות עומד בפרץ להציל את אחיו מיד עושקיהם נפש. ובפרט באותם המקומות אשר אחינו שם מדוכאים ומעונים מבני בלי ברית. וכן גם בהיות אחד מאחינו בית ישראל עושק את אחד מאחינו בית ישראל אין להעלים עין וראוי לעזור ולהושיע את הנעשק. ואף גם זאת בהיות הנעשק נכרי אשר לא מאחינו בית ישראל וכן גם אם העושקו איש נכרי ראוי לעשות.

ומן האמור יש ללמוד גם כן שגם בהיות האדם בהשקט ובטחה שלום ונחת באוהלו ועושר וכבוד סביבו ודבריו נשמעים אצל הממשלה אל יהיה חושב בלבבו לאמור הנה שלום באוהלי ומאי איכפת לי מן אחי או מן כל העולם כולו. וכן אל יחשוב בלבבו לאמור שמא על ידי זה שאני מטפל בעסקי זולתי פן יבולע לי ויהיה לי איזה הפסד ממוני או גופני או לא יהיו עוד דברי נשמעים אצל הממשלה ואבידתי ואבידת חברי אבידתי קודמת וכיוצא. כי לא יאמר כזאת רק מי שהוא בעל נפש לא טהורה, האחד כי אם כה לא יעשה להציל ולהושיע עני ואביון למחר או למחרתו יוסיפו עוד בני עולה לענותו גם הוא ונמצא כי הדבר נוגע ממש אל עצמו ואל בשרו. ועוד כי בדבר כזה שהוא כללי לישוב המדיני החוב והמצווה על כל אדם למחות לקיים מה שנאמר ובערת הרע מקרבך.

וכל המעלים עין בזה אינו אלא טועה נבזה וחדל אישים.

ובאמת יש ויש מאחינו בעלי לב טוב ונפש טהורה להציל עשוק מיד עושקו אך בעוונותינו הרבים איננו חסים גם כן מאיזה אנשים שאינם מביטים רק להנאת עצמם ומצבם ומעלימים עין לגמרי מכל עסקי זולתם אם נעשק ואם עושק, ובלבד שיהיו אתם בשלום. ואם כזאת יהיה נוגע הדבר להם אפילו כמלא נימה בונים עולמות ומחריבים אותם. (דרכי משה לרבי כלפון הכהן)

הרב כלפון הכהן (1874-1950) נולד בג'רבא. שימש כרב הראשי ואב בית הדין של קהילת ג'רבא וערי הסביבה במשך כ 40 שנה. הרב הכהן כתב ספרים רבים בתחומים מגוונים כספרות הלכתית, פרשנות התלמוד והתנ"ך, ספרי דרוש, ספרי מוסר וספרי דקדוק. לרב הכהן תפיסה נלהבת ביחס לציונות ולארץ ישראל, ורגישות לקידום השכבות החלשות בקהילה, הקים חברות גמ"ח וצדקה.

מהן התכונות המאפיינות את מי שקם להגן על העשוק?

האם קרה שעושק או עוול עורר אותך לפעול? מה עשית?

אסיף: 15 דק-דיון בשאלות:

* מהן התכונות המאפיינות את מי שקם להגן על העשוק?
* האם קרה שעושק או עוול עורר אותך לפעול? מה עשית?
* האם שילמת מחיר על פעולתך?
* במידה ולא פעלת, מה מנע ממך לפעול?

🙤 🙤 🙤 🙤 🙤 🙤

"אני מכה בענפים, כדי לעשות רעש גדול, כדי לא לשמוע, את הבכי העצור בגזע"

ארז ביטון

[לחזרה לדף הראשי לחץ כאן](#תנליךההכשרה)

## וירא בסבלותם - משה כמנהיג חברתי

## דף לימוד לתלמיד – על יסודי

:

 וַיְהִי בַּיָּמִים הָהֵם, וַיִּגְדַּל מֹשֶׁה וַיֵּצֵא אֶל-אֶחָיו, וַיַּרְא, בְּסִבְלֹתָם; וַיַּרְא אִישׁ מִצְרִי, מַכֶּה אִישׁ-עִבְרִי מֵאֶחָיו.  וַיִּפֶן כֹּה וָכֹה, וַיַּרְא כִּי אֵין אִישׁ; וַיַּךְ, אֶת-הַמִּצְרִי, וַיִּטְמְנֵהוּ, בַּחוֹל. וַיֵּצֵא בַּיּוֹם הַשֵּׁנִי, וְהִנֵּה שְׁנֵי-אֲנָשִׁים עִבְרִים נִצִּים; וַיֹּאמֶר, לָרָשָׁע, לָמָּה תַכֶּה, רֵעֶךָ.  וַיֹּאמֶר מִי שָׂמְךָ לְאִישׁ שַׂר וְשֹׁפֵט, עָלֵינוּ הַלְהָרְגֵנִי אַתָּה אֹמֵר, כַּאֲשֶׁר הָרַגְתָּ אֶת-הַמִּצְרִי; וַיִּירָא מֹשֶׁה וַיֹּאמַר, אָכֵן נוֹדַע הַדָּבָר. וַיִּשְׁמַע פַּרְעֹה אֶת-הַדָּבָר הַזֶּה, וַיְבַקֵּשׁ לַהֲרֹג אֶת-מֹשֶׁה; וַיִּבְרַח מֹשֶׁה מִפְּנֵי פַרְעֹה, וַיֵּשֶׁב בְּאֶרֶץ-מִדְיָן וַיֵּשֶׁב עַל-הַבְּאֵר. וּלְכֹהֵן מִדְיָן, שֶׁבַע בָּנוֹת; וַתָּבֹאנָה וַתִּדְלֶנָה, וַתְּמַלֶּאנָה אֶת-הָרְהָטִים, לְהַשְׁקוֹת, צֹאן אֲבִיהֶן. וַיָּבֹאוּ הָרֹעִים, וַיְגָרְשׁוּם; וַיָּקָם מֹשֶׁה וַיּוֹשִׁעָן, וַיַּשְׁקְ אֶת-צֹאנָם**.** (שמות, ב' 11-17)

1. למה משה מתערב בכל אחד משני המקרים?
2. מה המחיר שהוא משלם?
3. מה במעשיו מכשיר אותו להיות מנהיג של עם ישראל?

ומזה ילמד כל בר לבב ובעל נפש יקרה להיות עומד בפרץ להציל את אחיו מיד עושקיהם נפש. ובפרט באותם המקומות אשר אחינו שם מדוכאים ומעונים מבני בלי ברית. וכן גם בהיות אחד מאחינו בית ישראל עושק את אחד מאחינו בית ישראל אין להעלים עין וראוי לעזור ולהושיע את הנעשק. ואף גם זאת בהיות הנעשק נכרי אשר לא מאחינו בית ישראל וכן גם אם העושקו איש נכרי ראוי לעשות.

ומן האמור יש ללמוד גם כן שגם בהיות האדם בהשקט ובטחה שלום ונחת באוהלו ועושר וכבוד סביבו ודבריו נשמעים אצל הממשלה אל יהיה חושב בלבבו לאמור הנה שלום באוהלי ומאי איכפת לי מן אחי או מן כל העולם כולו. וכן אל יחשוב בלבבו לאמור שמא על ידי זה שאני מטפל בעסקי זולתי פן יבולע לי ויהיה לי איזה הפסד ממוני או גופני או לא יהיו עוד דברי נשמעים אצל הממשלה ואבידתי ואבידת חברי אבידתי קודמת וכיוצא. כי לא יאמר כזאת רק מי שהוא בעל נפש לא טהורה, האחד כי אם כה לא יעשה להציל ולהושיע עני ואביון למחר או למחרתו יוסיפו עוד בני עולה לענותו גם הוא ונמצא כי הדבר נוגע ממש אל עצמו ואל בשרו. ועוד כי בדבר כזה שהוא כללי לישוב המדיני החוב והמצווה על כל אדם למחות לקיים מה שנאמר ובערת הרע מקרבך.

וכל המעלים עין בזה אינו אלא טועה נבזה וחדל אישים.

ובאמת יש ויש מאחינו בעלי לב טוב ונפש טהורה להציל עשוק מיד עושקו אך בעוונותינו הרבים איננו חסרים גם כן מאיזה אנשים שאינם מביטים רק להנאת עצמם ומצבם ומעלימים עין לגמרי מכל עסקי זולתם אם נעשק ואם עושק, ובלבד שיהיו אתם בשלום. ואם כזאת יהיה נוגע הדבר להם אפילו כמלא נימה בונים עולמות ומחריבים אותם. (דרכי משה לרבי כלפון הכהן)

הרב כלפון הכהן (1874-1950) נולד בג'רבא. שימש כרב הראשי ואב בית הדין של קהילת ג'רבא וערי הסביבה במשך כ 40 שנה. הרב הכהן כתב ספרים רבים בתחומים מגוונים כספרות הלכתית, פרשנות התלמוד והתנ"ך, ספרי דרוש, ספרי מוסר וספרי דקדוק. לרב הכהן תפיסה נלהבת ביחס לציונות ולארץ ישראל, ורגישות לקידום השכבות החלשות בקהילה, הקים חברות גמ"ח וצדקה.

לפי רבי כלפון הכהן, מהן התכונות המאפיינות את מי שקם להגן על העשוק? [לחזרה לדף הראשי לחץ כאן](#תנליךההכשרה)

# יחידה ראשונה-למידה בית מדרשית-שיעור ליסודי

## מדריך למורה:

**מטרת היחידה**: התנסות בלמידה בית מדרשית חוויתית העוסקת ביהדות חברתית.

**רציונל** - ביחידה זו ננסה לחוות למידה בית מדרשית במבנה המקובל: פתיח, למוד בחברותות ואסיף. הלמידה תהיה חווייתית בכדי לגרום עניין בקרב התלמידים/ות , ובכדי לעורר את המוטיבציה להוביל תהליך שכזה בתוך קבוצה קטנה.

**מהלך הסדנא:**

* פתיח- 10 דק- המקרה מביה"ס
* למוד בחברותות - 20 דק- מקורות: "וירא בסבלותם" (שמות ב).לדף הלימוד לתלמיד [לחצו כאן](#יחידהראשונהיסודילתלמיד)
* אסיף-15 דק דיון בשאלה-מה מניע אותי לפעול??

פתיח: 10 דק קראו קטע זה עם התלמידים ודונו בשאלה המצורפת.

אתמול, כמו בכל יום כשאני נכנסת בשער בית הספר, פניתי לדוד שומר בית הספר: "בוקר טוב דוד, מה שלומך?". שלא כמו בכל יום הוא פלט אנחה ואמר: "אה, לא משהו". "למה מה קרה?" שאלתי. דוד ענה: "פיטרו אותי מהעבודה, לבית הספר מותר להעסיק אותי רק שנה ללא זכויות סוציאליות אז הם מעדיפים לפטר אותי ולהביא מישהו חדש, אולי צעיר יותר. את יודעת אני כבר בן 50 ויש לי שלושה ילדים. מה לעשות! ככה זה"



לפניכם כמה תגובות אפשריות לסיפור שקראתם.

כיצד הייתם אתם נוהגים? הסבירו את בחירתכם.

* הייתי מעביר נושא, אני לא אוהב שאנשים משתפים אותי בצרות שלהם.
* הייתי אומרת לו: "אל תוותר! דבר אתם, שכנע אותם להשאיר אותך".
* הייתי מעודד אותו ואומר: " אני בטוח שתמצא עבודה חדשה".
* הייתי מחתימה את תלמידי בית הספר על עצומה נגד הפיטורין, ומארגנת הפגנה נגד הנהלת בית הספר בדרישה להחזירו לתפקידו.
* מה איכפת לי שהוא פוטר, בעיה שלו.

הידעתם? תלמידה בבית ספר בצפון הארץ נתקלה במקרה דומה. היא ארגנה עצומה להשארת השומר בתפקידו. בעקבות הלחץ שהפעילו התלמידים הוחזר השומר לא פוטר.

**למידה בית מדרשית**- מצ"ב דף לימוד-20 דק,

**אסיף: דיון בשאלה "במקום שאין אנשים השתדל להיות איש"-** 15 דק

* כמה פעמים מופיעה המילה איש בפסוקים על משה ?
* כיצד ניתן להבין את המילים "**וירא כי אין איש**" באופן סימלי?
* מה היחס בין פתגם זה לחברה שבה אנו חיים?

[לחזרה לדף הראשי לחץ כאן](#תנליךההכשרה)

* אלו תכונות של מנהיג מתגלות במשה בפסוקים אלו?
* משה מתערב שבני עימותים . מצאו את ההבדלים בין שני המקרים? איזו התערבות מתגלה למשה כקשה יותר? מדוע?
* משה מוכיח איש מבני עמו- כיצד הוא פונה אליו? מדוע דבריו כה מרגיזים? איזה פסוק מפורסם נרמז בדבריו?
* האם אנו מוכנים לקבל תוכחה ,דברי ביקורת מחברינו? האם אנ ומוכנים להוכיח את חברינו? מה קשה לנו יותר?
* באילו מקרים ראוי להתערב בהתנהגות של זולתינו ? באיזה אופן יש לעשות זאת?

" **וַיְהִי בַּיָּמִים הָהֵם וַיִּגְדַּל מֹשֶׁה וַיֵּצֵא אֶל-אֶחָיו וַיַּרְא בְּסִבְלֹתָם**

**וַיַּרְא אִישׁ מִצְרִי מַכֶּה אִישׁ-עִבְרִי מֵאֶחָיו.**

 **וַיִּפֶן כֹּה וָכֹה וַיַּרְא כִּי אֵין אִישׁ וַיַּךְ אֶת-הַמִּצְרִי וַיִּטְמְנֵהוּ בַּחוֹל.**

 **וַיֵּצֵא בַּיּוֹם הַשֵּׁנִי וְהִנֵּה שְׁנֵי-אֲנָשִׁים עִבְרִים נִצִּים**

**וַיֹּאמֶר לָרָשָׁע לָמָּה תַכֶּה רֵעֶךָ.**

 **וַיֹּאמֶר מִי שָׂמְךָ לְאִישׁ שַׂר וְשֹׁפֵט עָלֵינוּ, הַלְהָרְגֵנִי אַתָּה אֹמֵר כַּאֲשֶׁר הָרַגְתָּ אֶת-הַמִּצְרִי**

**וַיִּירָא מֹשֶׁה וַיֹּאמַר אָכֵן נוֹדַע הַדָּבָר " שמות פרק ב**

**" במקום שאין אנשים השתדל להיות איש "**

משנה, מסכת אבות ב, ה

**כך מתארת התורה את האירועים הראשונים בחייו של משה כאדם מבוגר:**

**הכשרת מובילי חברותא- דף לתלמיד יסודי**

**לקחת מנהיגות**

**מה אנו לומדים מראשית דרכו של משה כמנהיג?**

* **כמה פעמים מופיעה המילה איש בפסוקים על משה ?**
* **כיצד ניתן להבין את המילים "וירא כי אין איש" באופן סימלי?**
* **מה היחס בין פתגם זה לחברה שבה אנו חיים?**

לתלמיד

# יחידה שניה - מבנה הלמידה הבית מדרשית

## דף למורה

* מטרת היחידה – רפלקציה והמשגת פדגוגיה והמבנה של הלמידה הבימ"ד בה התנסו התלמידים.
* מהלך הסדנא:

1. שאלה לדיון במליאה

2.על מקומו וחשיבותו של המוביל **כמנחה** בסוג למידה כזה!

3.על הפדגוגיה.

לדף לתלמיד [**לחץ כאן**](#יחידהשנייהלתלמיד)

1. שאלה לדיון במליאה: כיצד עברה עליכם החוויה הלימודית ביחידה הקודמת?

 (נקודות שעולות: הרגשה של מורה/תלמיד. מפגש מעניין עם אנשים שלפני כן לא למדתי איתם/ מגוון מקורות מעניין/ מסרים חשובים בחינוך/ חוויה מעניינת.../ מפגש דיאלוגי או לא...)

* עמידה על חשיבות הלמידה הבימ"ד והדברים שהיא מזמנת (גילוי,למידה עצמית, דיאלוגיות, גיוון הוראה...).

למידה משמעותית היא אחד משני עקרונות היסוד המרכזיים של מרחב בית מדרש. כדי להבין מהי למידה משמעותית איך וכיצד היא מתרחשת נצטט מדבריו של הפילוסוף החינוכי ג'ון דיואי:

...שום מחשבה, שום מושכל אי אפשר לו שימסר בתורת מושכל מאדם אחד לחברו. כשהוא נמסר באמירה, הריהו – לגבי האדם שהמושכל נאמר לו – מבחינת עובדה נתונה נוספת ולא בבחינת מושכל. המסירה יכולה לעורר את האדם השני, שישיג את השאלה, מעצמו ויחשוב וימצא מושכל דומה; אך המסירה יכולה גם להחניק את עניינותו השכלית ולשכך את התעוררות מאמצו למחשבה. ואילו מה שהוא מקבל במישרין אינו יכול להיות מושכל. **רק כשהוא נאבק עם תנאי הבעיה במישרין, כשהוא מחפש ומוצא את דרכו שלו – אז רק אז חושב האדם באמת** (הדגשה שלי).

דימוקרטיה וחינוך עמ' 131

העיקרון החשוב הוא שלמידה איננה מתבצעת כאשר המורה מגלגל ידע ממנו אל התלמיד בבחינת לוח חלק, אלא ,כאשר התלמיד מתמודד בעצמו עם שאלה, בעיה או תוכן כלשהו. הנקודות הבאות מסכמות את התנאים להיווצרות למידה משמעותית:

* למידה תוך אינטראקציה עם עמיתים, למידה שיתופית.
* למידה שעונה על צורך פנימי.
* למידה רלוונטית, תוצריה תורמים, בעלי ערך, פונקציונאליים לחיינו.
* למידה המחוברת לבסיס ידע קודם.
* למידה התורמת לתחושת התפתחות והעצמה אישית.
* למידה המאתגרת לחשיבה.
* למידה פעילה, אקטיבית, מושתתת על התנסויות.
* הלומד שותף, מרגיש בעלות, אחריות על הלמידה.
* למידה היוצרת קשרים והקשרים.
* למידה בסביבה בטוחה ומעודדת.

במסגרת מרחב למידה בית מדרשית אנו מבקשים לחוות וללמוד, דרך לימוד מסורתית בתרבות היהודית וליישמה במסגרת בית הספר.

2.על מקומו וחשיבותו של המוביל **כמנחה** בסוג למידה כזה!

* להיות בפנים ובחוץ בו זמנית!

 🡨חלוקת זמן דיבור.

🡨 מניעת השתלטות.

🡨 יצירת עניין.

🡨 נתינת מקום לכל המשתתפים.

🡨 זהירות מבלימת דעות, לאפשר ריבוי ומגוון דעות.

🡨 למקד תשומת לב בדיון, ולמנוע הסחות.

* העמקה משמעותית במקורות אותם הוא מנחה בלמידה הבית-מדרשית.
* שמירה על הזמנים, וחלוקה של הזמן, בין המקורות השונים.

3.על המתודה:

הפתיח:

* 1. נסחו את מטרת הפעילות מבחינה לימודית, חברתית, וערכית
	2. מה היחס בין הפעילות לבין החלקים האחרים של הלימוד (החברותא והאסיף)
	3. חשבו על אפשרויות מתאימות נוספות לפתיח לאור המטרות שגיבשתם בסעיף 1
	4. נסחו את עקרונות הפתיח (משך הזמן, המתודה, הזיקה בינו ובין המרכיבים האחרים וכד')

החברותא

1. נסחו את מטרות הפעילות מבחינה לימודית חברתית וערכית (היעזרו גם בדף התצפית המצורף)
2. מה היחס בין הפעילות לבין החלקים האחרים של הלימוד (הפתיח והאסיף)
3. חשבו על אפשרויות מתאימות נוספות לחברותא (בהקשר לנושאים אחרים) לאור המטרות שגיבשתם בסעיף 1
4. נסחו את עקרונות חברותא (משך הזמן, השאלות, כמות טקסטים, התצורה של הכיתה, תפקיד המורה, הזיקה בינו ובין המרכיבים האחרים וכד')

האסיף

1. נסחו את מטרות הפעילות מבחינה לימודית חברתית וערכית
2. מה היחס בין הפעילות לבין החלקים האחרים של הלימוד (הפתיח והחברותא)
3. חשבו על אפשרויות מתאימות נוספות לאסיף לאור המטרות שגיבשתם בסעיף 1
4. נסחו את עקרונות האסיף (משך הזמן, השאלות, המתודה התצורה של הכיתה, תפקיד המורה, הזיקה בינו ובין המרכיבים האחרים וכד')

**למעביר הסדנא -** להלן תובנות מהרפלקציה על הלמידה הבית מדרשית - ניתוח המטרות של מרכיבי הלמידה הבית מדרשית

**פתיח:**

* כניסה לנושא- טריגר המחבר את התלמידים לנושא
* תיווך לטקסט המגיע
* גיוון אמצעי הוראה
* תיווך לטקסט המדרשי
* גירוי,סקרנות
* לחבר,רלוונטיות
* גורם מזמן (סיטואציות מהמציאות הבית-ספרית)
* קהל יעד גדול בכיתה
* התאמה לאינטליגנציות שונות
* רבדים רגשיים
* סיוע בהבנה
* הרחבה\כלים לשיחה בחברותא
* מטרת על- הצגה והעלאת נושא לדיון
* לגרום לנו לחשוב

**חברותא:**

* + - * טיפוח למידה דיאלוגית
			* שילוב ידע,רגש, חוויה
			* היכרות
			* הבעה של עולמות אישיים
			* שיתוף ידע ורגשות
			* העמקה בתוכן- חשיבה עצמאית
			* למידה עצמאית- יכולת להביע עמדה
			* עידוד למידת עמיתים
			* חשיבה יצירתית \ פיתוח דמיון \ הקשבה
			* אחריות על הלמידה (חקר)
			* פיתוח תקשורת בין-אישית

**אסיף:**

* קישוריות לפתיח
* סגירת מעגל
* תובנות, מסקנות לאור התהליך הקודם
* השלכות \ יישום למציאות
* פתיחה של כיוונים נוספים
* איסוף
* שיקוף
* סיכום?

חלוקת זמן:

* ככל שקבוצה חלשה יותר, דרוש יותר זמן לפתיח ולאסיף.
* **למעביר הסדנא -** לסיכום ניתן לאמר שתפקיד כל חלק בלמידה הנו –
* **תפקיד הפתיח** – הפתיח נועד לגרות את הלומד לעצם הלימוד, והוא משמש בה בעת מבוא והכנסה ללימוד עצמו. הפתיח צריך להיות מפתיע/מאתגר/שונה, כך שהוא יגרום להתכנסות אל הלימוד ורצון לעצם הלמידה.
* **הלימוד –** הלימוד צריך לזמן ללומדים חווית למידה בה נשמע קולם, בה הלומד בא לידי ביטוי, הוא מתעמת עם כיווני מחשבה אחרים מאלו שהוא רגיל בהם. הלימוד צריך להיות מגוון מבחינת המקורות והדעות. יש להקפיד בלימוד מצד המנחה להסתובב בין קבוצות הלומדים, לוודא שאכן מתרחש דיאלוג בקבוצה, לאתגר בשאלות ובזויות מבט חדשות, להאט את קצב הלימוד לכזה שיש בו העמקה ראויה.
* **האסיף –** לאסיף שני תפקידים: 1. סיכום והבהרה של הלמידה והתובנות שעלו ממנה. 2. הגבהה של הלימוד – הסיכום מאפשר להראות על מימדי עומק שבד"כ הלומדים לא מגיעים אליהם בקבוצות.
* יש לעמוד על הקשר וההבניה הנוצרת בין שלושת חלקי הלימוד – פתיח/לימוד/אסיף...

[לחזרה לדף הראשי לחץ כאן](#תנליךההכשרה)

## יחידה 2 - מבנה הלמידה הבית מדרשית - לתלמיד

 נספח 1. דף למובילי חברותא - הנחיית הוראה בימ"ד.

הדף יחולק לתלמידים בסוף היחידה!

* המבנה של למידה בית מדרשית – פתיח, למידה בחברותות, אסיף.
* חשיבות ההקשבה.
* יכולות הנחיה: 🡨 חלוקת זמן דיבור.

🡨 מניעת השתלטות.

🡨 יצירת עניין.

🡨 נתינת מקום לכל המשתתפים.

🡨 זהירות מבלימת דעות, לאפשר ריבוי ומגוון דעות.

🡨 למקד תשומת לב בדיון, ולמנוע הסחות.

|  |  |  |
| --- | --- | --- |
|  | תלמיד – טקסט | תלמיד - תלמיד |
| גורמים מעכבים | קושי בקריאהההקשר לא מובןמושגים לא מוכריםהנושא אינו רלוונטי לעולמו של התלמיד | מתחים חברתייםפחד "לטעות"תלמיד שמשתלט על השיחהחוסר ניסיון – לא עשינו את זה אף פעם...השאלות לא מובנותהיצמדות לשאלות בלי לפתח שיחה |
| גורמים מקדמים | יצירת הקשר"תרמילון" לבאור מיליםבחירת נושא מעולמם של התלמידיםהפתיח כגישור דידקטי שיוצר חיבור ועניין... | הקבוצה מוכרת – נוצר אמון הדדייש כללים לשיחה שמאפשרים לכל אחד לדבר...אוירה של פתיחות – "אין תשובות נכונות"ראש קבוצה מנווט את השיחה... |

* העמקה משמעותית במקורות אותם את/ה מנחה בלמידה הבית-מדרשית.
* שמירה על הזמנים, וחלוקה של הזמן, בין המקורות השונים.

[לחזרה לדף הראשי לחץ כאן](#תנליךההכשרה)

# יחידה שלישית- סימולציות

* **מטרת היחידה:** הקניית מיומנויות להובלת חברותא, וסיכום היכולות הנדרשות על מנת להוביל חברותא באמצעותסימולציות.
* **מהלך הסדנא:** 1.לחדד את התפקידים של מובילי החברותא.

1. להתנסות במצבים שכיחים בהובלת חברותא.
2. סיכום הסבב ומשוב. לדף המשוב[**לחצו כאן**](#יחידהשלישיתלתלמיד).

## הסדנא: למורה

שלב ראשון: המנחה מתחילה בתזכורת מהם שלושת התפקידים העיקריים של מובילי החברותא, כדאי לשאול את התלמידים עצמם:

1. לסייע בקשיי הבנה .
2. למקד את התלמידים בלמידה ולנסות לקרב אותם אל התוכן ולעניין אותם.

ג – לתווך ולגשר במצבים של קונפליקטים בין-אישיים.

המנחה מציינת כיצד נסייע למובילם בתפקידים אלו:

* לגבי תפקיד א אין בעיה בדרך כלל. אנו מבטיחים למובילי החברותא שיכינו איתם את הטכסט לפני ההנחיה שלהם.
* לגבי תפקיד ב - לשים דגש על כך שהמטרה של הלמידה הבית מדרשית היא בדרך כלל לא הכמות אלא האיכות. הלימוד צריך להיות מעניין, משמעותי וקשור לחיים. לא צריך להספיק לענות על כל השאלות , אלא חשוב מכך ליצור עניין ורלוונטיות. היתרון שלכם, מובילי החברותא הצעירים, על פנינו המבוגרים, הוא שעולמכם קרוב יותר לעולמם של התלמידים הצעירים.

לאחר מכן, התנסות במצבים:

שלב שני- בואו נתנסה בכמה מצבים שכיחים במהלך הלימוד בחברותא. מי מתנדב להציג את הלומדים (מבקשים 3 מתנדבים) ?

* שלושת המתנדבים יושבים במרכז וכולם מסביבם במעגל. שלושתם מקבלים דפי למידה . הם מתבקשים להציג מצבים שונים שנוצר בהם קושי הקשור לתוכן. לגבי כל אחד מן המצבים המוצגים על-ידי המתנדבים אנו מבקשים הצעות לפיתרון. מי שמציע מתבקש להדגים כיצד הוא מסייע.
* הצעותינו לסימולציות הקשורות לאין-דיאלוג או דיאלוג שטחי עם התוכן :
1. התלמידים מפגינים חוסר עניין או מפטפטים על נושא אחר לגמרי.
2. התלמידים עונים תשובות קצרות ולאקוניות. לא מתפתח דיון.
3. חלק מהתלמידים מגלים עניין וחלק לא.

שלב שלישי- סיכום בסבב- איך היה לכם ? איך הרגשתם ? מה התחדש לכם ? מה לא ברור ? האם המשימה יותר ברורה לכם ?

[לחזרה לדף הראשי לחץ כאן](#תנליךההכשרה)

## רפלקסיה ללמידה "בית-מדרשית" לתלמיד

1. **דף הלימוד**
* האם המטרה הלימודית והערכית ברורה ומובנת מתוך דף הלימוד?
* האם הדף עשיר במקורות, מעורר סקרנות ומציג מגוון עמדות בנושא הנידון?
* האם המקורות והעיבוד מתאימות לקהל היעד והמשימות הולמות את הזמן שהוקצב להן?

1. **הפתיח**
* האם סייע להכניס לנושא? היה יצירתי מעניין, מסקרן, מעורר חשיבה?
* האם תרם להבנת הנושא? להבנת מילים ומושגים קשים? להבנת הסוגייה?
1. **חברותא**
* הדיון בחברותא- האם התקיים דיון ער בין הלומדים, האם השאלות מיקדו והעמיקו את הדיון?
* הדיון בחבורתא- האם הדיון היה קשוב וממוקד בתוכן הערכי? האם התלמידים חיברו את התוכן לחייהם (רלוונטיות) ?
* הנחיית הדיון בחבורתא- האם ההנחיה עודדה ונתנה מקום לכולם להתבטא? הייתה שיפוטית/ ביקורתית?
1. **אסיף**
* האם המנחה הצליח לאסוף עמדות שונות ולסכם את הנושא?
* איך התמודד המנחה עם ריבוי העמדות?
* האם בסופו של הלימוד התלמיד הרחיב את הבנתו? את העניין שלו בסוגיה? את רצונו להמשיך וללמוד? את פתיחותו לעמדות שונות? קידם את תרבות הדיון?
1. ארגון הכיתה ואביזרי הלימוד- האם תרם ללימוד?
2. חלוקת הזמן בלימוד

[לחזרה לדף הראשי לחץ כאן](#תנליךההכשרה)

# יחידה רביעית - התנסות בפועל כמובילי חברותא וסיכום ההכשרה

**מטרת היחידה -** ביחידה זו אנו מבקשים לתת למובילי החברותא לחוות הובלה של חברותא בלמידה קצרה ומשמעותית. בהתנסות זו הם אמורים להביא לידי ביטוי את התובנות שהם רכשו במהלך היום, ולקבל משוב מחברי החברותא שלהם.

יש להדגיש שהמשוב צריך להיות ממקום תומך ומעודד. בשפה נקיה ובדרך של – "מאן דסני עלך לחברך לא תעביד"!

## מהלך היחידה - למורה

* 1. חלוקה לשלשות – הובלת לימוד + משוב מהחברותות (סה"כ 20 דקות) \*3 = שעה. כל מוביל ינהל לימוד שלך רבע שעה עם אחד המקורות המצ"ב למטה, ויקבל משוב של חמש דקות ממשתתפי החברותא.
	2. רבע שעה – איסוף + טיפים לדרך! +ברכות. מנחי היום יסכמו את מטרות היום וילהיבו להמשך הפעילות בביה"ס. מנהל/ת ביה"ס יברכו את מובילי החברותא ויעודדו את המשך עשייתם.
	3. חלוקת חומרים/נספחים.

**מקורות ליחידה הרביעית**:

מקור ראשון:

כמו שאמרנו שהעשיר לא מתחשב בעני אינו יודע מהי עניות, אבל ביום תענית, כשהוא צם הוא מרגיש את הרעב, ורק אז הוא מבין מה זה רעב ומרחם על העני... (ר' ישועה ללום, ליקוטי אהרון, דרשה יז, עמ' 106)

ר' ישועה ללום טוען, שצום מאפשר להבין מה הוא רעב. האם הוא צודק? האם מגורים לזמן קצוב בשכונת עוני מאפשרים להבין עוני?

מה בכל זאת היתרון בהצעתו של רבי ישועה ללום?

**ר' ישועה ללום(1901--1950)**  – נולד באלג'יריה. שימש כרב של ערים אחדות באלג'יר ובאירופה. נפטר באלג'יר ונטמן בבאר שבע.

מקור שני:

וַיֹּאמֶר ה' אֶל קַיִן אֵי הֶבֶל אָחִיךָ וַיֹּאמֶר לֹא יָדַעְתִּי הֲשֹׁמֵר אָחִי אָנֹכִי: וַיֹּאמֶר מֶה עָשִׂיתָ קוֹל דְּמֵי אָחִיךָ צֹעֲקִים אֵלַי מִן הָאֲדָמָה: (בראשית ד, ט-י)

השם קין רומז לאדם עשיר שיש לו קניין ורכוש. השם הבל רומז לאדם עני שאינו נחשב לכלום בעיני הבריות. ואז ה' מתרעם על העשיר שהוא קין ויאמר ה' אל קין היכן הבל אחיך שהוא אחיך העני, ואתה מחשיב אותו להבל. ואין אתה חושש בצערו ובעוניו. ויאמר קין: לא ידעתי כלום מה איכפת לי, השומר אחי אנוכי? האם מוטל עלי לשומרו שלא ירעב ולא יצמא? האנוכי הריתי או ילדתי אותו? (הרב ישמ"ח עובדיה מצפרו, תורה וחיים)

**ישמ"ח – ישועה שמעון חיים עובדיה** (1872--1952) – נולד בעיר צפרו במרוקו ושימש בה כרב הקהילה. כתב ספרי שו"ת ופירושים על פרשות השבוע. נפטר במרוקו.

מקור שלישי:

שבית שמאי אומרים אל ישנה [=ילמד] אדם, אלא למי שהוא חכם ועניו ובן אבות [=בעל יחוס] ועשיר, ובית הלל אומרים לכל אדם ישנה, שהרבה פושעים היו בהם בישראל ונתקרבו לתלמוד תורה ויצאו מהם צדיקים חסידים וכשרים. (מסכת אבות דרבי נתן, נוסחה א, פרק ג)

מה הקשר בין עושר וייחוס להצלחה בלימודים? ממה בית שמאי חוששים?

האם מי שאינו עשיר ובעל ייחוס הוא בהכרח פושע?

מקור רביעי - למקרה הצורך

וַיֹּאמֶר אֱלֹקִים, נַעֲשֶׂה אָדָם בְּצַלְמֵנוּ כִּדְמוּתֵנוּ; וְיִרְדּוּ בִדְגַת הַיָּם וּבְעוֹף הַשָּׁמַיִם, וּבַבְּהֵמָה וּבְכָל-הָאָרֶץ, וּבְכָל-הָרֶמֶשׂ הָרֹמֵשׂ עַל-הָאָרֶץ.  **כז** וַיִּבְרָא אֱלֹקִים אֶת-הָאָדָם בְּצַלְמוֹ, בְּצֶלֶם אֱלֹקִים בָּרָא אֹתוֹ:  זָכָר וּנְקֵבָה, בָּרָא אֹתָם.  **כח** וַיְבָרֶךְ אֹתָם אֱלֹקִים, וַיֹּאמֶר לָהֶם אֱלֹקִים פְּרוּ וּרְבוּ וּמִלְאוּ אֶת-הָאָרֶץ, וְכִבְשֻׁהָ; וּרְדוּ בִּדְגַת הַיָּם, וּבְעוֹף הַשָּׁמַיִם, וּבְכָל-חַיָּה הָרֹמֶשֶׂת עַל-הָאָרֶץ.  **כט** וַיֹּאמֶר אֱלֹקִים, הִנֵּה נָתַתִּי לָכֶם אֶת-כָּל-עֵשֶׂב זֹרֵעַ זֶרַע אֲשֶׁר עַל-פְּנֵי כָל-הָאָרֶץ, וְאֶת-כָּל-הָעֵץ אֲשֶׁר-בּוֹ פְרִי-עֵץ, זֹרֵעַ זָרַע:  לָכֶם יִהְיֶה לְאָכְלָה.  **ל** וּלְכָל-חַיַּת הָאָרֶץ וּלְכָל-עוֹף הַשָּׁמַיִם וּלְכֹל רוֹמֵשׂ עַל-הָאָרֶץ, אֲשֶׁר-בּוֹ נֶפֶשׁ חַיָּה, אֶת-כָּל-יֶרֶק עֵשֶׂב, לְאָכְלָה; וַיְהִי-כֵן.  **לא** וַיַּרְא אֱלֹקִים אֶת-כָּל-אֲשֶׁר עָשָׂה, וְהִנֵּה-טוֹב מְאֹד; וַיְהִי-עֶרֶב וַיְהִי-בֹקֶר, יוֹם הַשִּׁשִּׁי.  {פ}

שאלות לדיון:

* מהו מקום האדם בהיררכיה של הבריאה?
* איזו אחריות נגזרת ממקום זה?
* מהי, לדעתכם, אחריות האדם כלפי העולם היום, במישור האקולוגי?

[לחזרה לדף הראשי לחץ כאן](#תנליךההכשרה)

## יחידה רביעית: התנסות בפועל כמובילי חברותא וסיכום היום

נספח מס' 1 / אפשר לחלק לתלמידים בסוף יום ההכשרה

**מאפייני הלמידה הבית מדרשית:**

* עיסוק במקורות מארון הספרים היהודי
* התהליך הלימודי כולל מציאת הרלוונטיות של המקורות היהודיים לחיי התלמידים
* הלמידה תאפשר שיח דיאלוגי בין מורה לתלמיד ובין תלמיד לתלמיד
* הלמידה תאפשר פיתוח של "הסרגל הערכי" של הלומדים

**סוגיות בתכנון למידה בימ"ד בביה"ס:**

|  |  |
| --- | --- |
| הסדור הפיזי של הכיתה | * האם יושבים במעגל / בקבוצות / בטורים?
* אם עושים שינוי בסדר "הרגיל" של הכיתה, מתי עושים זאת: לפני התחלת השיעור / לאחר הפתיח?
* האם השיעור מתקיים בכיתת האם או במרחב מיוחד לדוגמא – ספריה?
 |
| תכנון זמן בשיעור | * מהי מסגרת הזמן - שיעור יחיד או שיעור כפול?
* כמה זמן לכל חלק בשיעור (פתיח, חברותא,אסיף)?
* האם לשתף תלמידים בתכנון השיעור בעזרת "תפריט שיעור"?
 |
| פתיח | * מה תפקיד הפתיח? להוות "טיזר" לנושא השיעור או להציג את "לב השיעור"?
 |
| חברותא | * כמה תלמידים בחברותא?
* האם החברותא קבועה או משתנה משיעור לשיעור?
* מי קובע מי יהיו השותפים בחברותא – המורה / התלמידים?
* האם החברותא הומוגנית או הטרוגנית מבחינת היכולת הלימודית של התלמידים?
* האם התלמידים כותבים בחברותא או רק משוחחים?
* האם יש לחברותא "ראש קבוצה"? אם כן – מה תפקידו?
* האם ראש קבוצה קבוע או מתחלף?
* כיצד ומתי להכשיר ראש קבוצה למילוי תפקידו?
* הצעה לתפקידי ראש קבוצה: קורא את השאלות, כותב תשובות או אומר למי לכתוב, מסכם במליאה את הדיון שנערך בחברותא, אחראי על עמידה בזמנים...
 |

|  |  |
| --- | --- |
| מיומנויות ללמידה בחברותא | * שאילת שאלות
* הקשבה לאחר
* ניהול דיון בקבוצה
* קישור בין טקסטים בעלי נושא משותף
* לקיחת אחריות על תהליך הלמידה
* כיצד מקנים לתלמידים מיומנויות אלה?
* אמצעי להתנסות במיומנויות חברותא: אקווריום
 |
| אסיף | * אילו שאלות מתאימות לאסיף?
* האם האסיף כולל גם רפלקציה על העבודה בחברותא או עוסק רק בתוכן?
 |
| הערכה | * איך המורה "מבקרת" את ההתרחשות בחברותא?
* האם לשיעור יש הערכה בתעודה? מילולית או מספרית?
* מה אנו רוצות להעריך? יצירת מחוון ללמדה בית מדרשית
* האם זוהי הערכת מורה / הערכת תלמיד או שילוב?
 |
| הכנת המורים | * כיצד מכינים את המורים ללמידה הבימ"ד?
* כיצד מכינים את המורים למעבר שבין מורה ללהיות מנחה
* כיצד ממשבים, מעריכים ומלוים את העשיה של המורים
 |
| מבנה ותוכן דף הלמידה | * מהו הנושא של דף הלימוד?
* כיצד הנושא מתקשר ליהדות חברתית?
* אילו מקורות מתאימים לרמת הקריאה וההבנה של התלמידים?
* האם אנו רוצות להעלות את "רמת הקושי" של המקורות לאורך השנה?
* כמה מקורות יופיעו בדף הלימוד?
* מה היחס בין מקורות מסורתיים למקורות מודרניים?
* כמה שאלות יופיעו בדף הלימוד?
* מה היחס בין שאלות להבנת הטקסט ובין שאלות "עומק"?
* מה מאפיין שאלה שיכולה להזין שיחה בחברותא?
 |

[לחזרה לדף הראשי לחץ כאן](#תנליךההכשרה)

## יחידה הרביעית, רפלקסיה ללמידה "בית-מדרשית"

1. **דף הלימוד**
* האם המטרה הלימודית והערכית ברורה ומובנת מתוך דף הלימוד?
* האם הדף עשיר במקורות, מעורר סקרנות ומציג מגוון עמדות בנושא הנידון?
* האם המקורות והעיבוד מתאימות לקהל היעד והמשימות הולמות את הזמן שהוקצב להן?
1. **הפתיח**
* האם סייע להכניס לנושא? היה יצירתי מעניין, מסקרן, מעורר חשיבה?
* האם תרם להבנת הנושא? להבנת מילים ומושגים קשים? להבנת הסוגייה?
1. **חברותא**
* הדיון בחברותא- האם התקיים דיון ער בין הלומדים, האם השאלות מיקדו והעמיקו את הדיון?
* הדיון בחבורתא- האם הדיון היה קשוב וממוקד בתוכן הערכי? האם התלמידים חיברו את התוכן לחייהם (רלוונטיות) ?
* הנחיית הדיון בחבורתא- האם ההנחיה עודדה ונתנה מקום לכולם להתבטא? הייתה שיפוטית/ ביקורתית?
1. **אסיף**
* האם המנחה הצליח לאסוף עמדות שונות ולסכם את הנושא?
* איך התמודד המנחה עם ריבוי העמדות?
* האם בסופו של הלימוד התלמיד הרחיב את הבנתו? את העניין שלו בסוגיה? את רצונו להמשיך וללמוד? את פתיחותו לעמדות שונות? קידם את תרבות הדיון?
* ארגון הכיתה ואביזרי הלימוד- האם תרם ללימוד?
* חלוקת הזמן בלימוד

[לחזרה לדף הראשי לחץ כאן](#תנליךההכשרה)